CELEX: 32022R0659
Language: sl
Date: 2022-04-21 00:00:00
Title: Izvedbena uredba Sveta (EU) 2022/659 z dne 21. aprila 2022 o izvajanju Uredbe (EU) 2017/1509 o omejevalnih ukrepih proti Demokratični ljudski republiki Koreji

21.4.2022   
               
               
                  SL
               
               
                  Uradni list Evropske unije
               
               
                  L 120/5
               
            
         IZVEDBENA UREDBA SVETA (EU) 2022/659
         z dne 21. aprila 2022
         o izvajanju Uredbe (EU) 2017/1509 o omejevalnih ukrepih proti Demokratični ljudski republiki Koreji
         SVET EVROPSKE UNIJE –
         ob upoštevanju Pogodbe o delovanju Evropske unije,
         ob upoštevanju Uredbe Sveta (EU) 2017/1509 z dne 30. avgusta 2017 o omejevalnih ukrepih proti Demokratični ljudski republiki Koreji in razveljavitvi Uredbe (ES) št. 329/2007 (1) in zlasti člena 47 Uredbe,
         ob upoštevanju predloga visokega predstavnika Unije za zunanje zadeve in varnostno politiko,
         ob upoštevanju naslednjega:
         
                     (1)
                  
                  
                     Svet je 30. avgusta 2017 sprejel Uredbo (EU) 2017/1509.
                  
               
                     (2)
                  
                  
                     Svet je v svojih sklepih z dne 17. julija 2017 navedel, da bo Unija preučila nadaljnje ustrezne odzive na dejanja Demokratične ljudske republike Koreje (v nadaljnjem besedilu: DLRK), ki ogrožajo svetovni režim neširjenja orožja in razorožitve, zlasti z dodatnimi avtonomnimi omejevalnimi ukrepi.
                  
               
                     (3)
                  
                  
                     Varnostni svet Združenih narodov (v nadaljnjem besedilu: VSZN) je 22. decembra 2017 sprejel Resolucijo Varnostnega sveta Združenih narodov (v nadaljnjem besedilu: RVSZN) 2397 (2017) v kateri je ponovno potrdil, da DLRK ne sme izvesti nobene nadaljnje izstrelitve, pri kateri bi bila uporabljena tehnologija balističnih izstrelkov, nobenega jedrskega poskusa oziroma kakršne koli drugačne provokacije; nemudoma mora prekiniti vse dejavnosti, povezane s svojim programom balističnih izstrelkov, in v zvezi s tem ponovno začeti uresničevati že sprejete zaveze glede vsakršnega izstreljevanja; takoj popolnoma, preverljivo in nepovratno opustiti vse jedrsko orožje in obstoječe jedrske programe ter takoj prenehati z vsemi s tem povezanimi dejavnostmi ter popolnoma, preverljivo in nepovratno opustiti morebitne druge obstoječe programe, povezane z orožjem za množično uničevanje in balističnimi izstrelki.
                  
               
                     (4)
                  
                  
                     DLRK je 24. marca 2022 izstrelila medcelinski balistični izstrelek. Med 5. januarjem in 24. marcem 2022 je DLRK izstrelke izstrelila vsaj dvanajstkrat.
                  
               
                     (5)
                  
                  
                     Visoki predstavnik Unije za zunanje zadeve in varnostno politiko (v nadaljnjem besedilu: visoki predstavnik) je 25. marca 2022 dal izjavo v imenu Unije, v kateri je obsodil izstrelitev medcelinskega balističnega izstrelka s strani DLRK 24. marca 2022, kar je kršitev več RVSZN ter resna grožnja mednarodnemu in regionalnemu miru in varnosti. V tej izjavi je DLRK tudi pozval, naj se vzdrži vseh nadaljnjih ukrepov, ki bi lahko povečali mednarodne ali regionalne napetosti, in spoštuje zadevne RVSZN ter popolnoma, preverljivo in nepovratno opusti vse jedrsko orožje in drugo orožje za množično uničevanje ter ukine programe za balistične izstrelke in obstoječe jedrske programe in takoj preneha vse s tem povezane dejavnosti. Visoki predstavnik je izjavil tudi, da je Unija po potrebi pripravljena izvesti in dopolniti vse ukrepe, ki bi jih VSZN sprejel v odziv na izstrelitev medcelinskega balističnega izstrelka 24. marca 2022.
                  
               
                     (6)
                  
                  
                     Zaradi nadaljevanja dejavnosti DLRK, povezanih z balističnimi izstrelki, ki pomenijo kršitev in očitno neupoštevanje zadevnih RVSZN, bi bilo treba na sezname fizičnih in pravnih oseb, subjektov in organov, za katere veljajo omejevalni ukrepi, iz prilog XV in XVI k Uredbi (EU) 2017/1509, uvrstiti še osem posameznikov in štiri subjekte.
                  
               
                     (7)
                  
                  
                     Prilogi XV in XVI k Uredbi (EU) 2017/1509 bi bilo zato treba ustrezno spremeniti –
                  
               SPREJEL NASLEDNJO UREDBO:
         
            Člen 1
            Prilogi XV in XVI k Uredbi (EU) 2017/1509 se spremenita, kot je določeno v Prilogi k tej uredbi.
         
         
            Člen 2
            Ta uredba začne veljati na dan objave v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 21. aprila 2022
            
               
                  Za Svet
               
               
                  predsednik
               
               J.-Y. LE DRIAN
            
         
         
            (1)  UL L 224, 31.8.2017, str. 1.
      
      
         
            PRILOGA
            Prilogi XV in XVI k Uredbi (EU) 2017/1509 se spremenita:
            
                        (1)
                     
                     
                        v Prilogi XV se pod naslovom „Seznam oseb, subjektov in organov iz člena 34(1) in (3)“, podnaslov „(a) Fizične osebe, ki so uvrščene na seznam v skladu s točko (a) člena 34(4)“, dodajo naslednji vnosi:
                        
                                     
                                 
                                 
                                    Ime
                                 
                                 
                                    Drugo ime
                                 
                                 
                                    Podatki za ugotavljanje istovetnosti
                                 
                                 
                                    Datum uvrstitve na seznam
                                 
                                 
                                    Utemeljitev
                                 
                              
                                    „28.
                                 
                                 
                                    KIM Su Gil
                                 
                                 
                                    KIM Su-Gil
                                 
                                 
                                    Datum rojstva: 1950
                                    Državljanstvo: DLRK
                                    Spol: moški
                                 
                                 
                                    21.4.2022
                                 
                                 
                                    Kot direktor generalnega politbiroja ljudske vojske Koreje med letoma 2018 in 2021 ter član komisije za državne zadeve med letoma 2019 in 2021 je bil odgovoren za izvajanje odločitev Delavske stranke Koreje, povezanih z razvojem jedrskih in balističnih programov, ki so kršitev resolucije Varnostnega sveta Združenih narodov 1718 (2006), 1874 (2009), 2087 (2013), 2094 (2013), 2270 (2016), 2321 (2016), 2356 (2017), 2371 (2017), 2375 (2017) in 2397 (2017).
                                 
                              
                                    29.
                                 
                                 
                                    JON Il Ho
                                 
                                 
                                    JON Il-Ho
                                 
                                 
                                    Datum rojstva: 1955 ali 1956
                                    Državljanstvo: DLRK
                                    Spol: moški
                                 
                                 
                                    21.4.2022
                                 
                                 
                                    Kot ‚vodilni uradnik na področju znanosti nacionalne obrambe‘ ima pomembno vlogo in je odgovoren za razvoj programov DLRK za orožje za množično uničevanje. Avgusta 2019 je napredoval v generalpolkovnika, 16. februarja je prejel nagrado za znanost in tehnologijo, je direktor Raziskovalnega inštituta za avtomatizacijo in inštituta Univerze za tehnologijo Kim Chaek ter namestnik direktorja enega od oddelkov centralnega komiteja Delavske stranke; prisoten je bil pri izstrelitvah medcelinskih balističnih izstrelkov Hwasong-14 4. julija 2017 in 28. julija 2017 ter pri izstrelitvi večine drugih izstrelkov v letih 2017, 2019 in marca 2020.
                                 
                              
                                    30.
                                 
                                 
                                    JONG Sung Il
                                 
                                 
                                    JONG Sung-Il
                                 
                                 
                                    Datum rojstva: 20.3.1961
                                    Št. potnega lista: 927240105
                                    Državljanstvo: DLRK
                                    Spol: moški
                                 
                                 
                                    21.4.2022
                                 
                                 
                                    Kot ‚visoki predstavnik stranke‘ in ‚vodilni uradnik na področju znanosti nacionalne obrambe‘ ter, kot je ugotovila ena od držav članic ZN, nekdanji namestnik direktorja oddelka za proizvodnjo streliva v Centralnem komiteju Delavske stranke Koreje leta 2017 ima pomembno vlogo pri razvoju programov DLRK za orožje za množično uničevanje, zlasti balističnih izstrelkov, in je zanje odgovoren. Prisoten je bil pri preizkusih medcelinskih balističnih izstrelkov Hwasong-14 4. in 28. julija 2017 ter izstrelitvi balističnih izstrelkov/velikega večcevnega raketnega sistema 24. avgusta 2019 in 10. septembra 2019.
                                 
                              
                                    31.
                                 
                                 
                                    YU Jin
                                 
                                 
                                    YU Jin
                                 
                                 
                                    Datum rojstva: 1960
                                    Državljanstvo: DLRK
                                    Spol: moški
                                 
                                 
                                    21.4.2022
                                 
                                 
                                    Kot direktor oddelka za proizvodnjo streliva in namestnik člana politbiroja Centralnega komiteja Delavske stranke Koreje ima pomembno vlogo pri programih DLRK za orožje za množično uničevanje na jedrskem in balističnem področju. Pred izstrelitvijo medcelinskih balističnih izstrelkov marca 2022 je spremljal Kim Jong Una na Nacionalno upravo za vesoljski razvoj, leta 2021 pa je sodeloval na razstavi nacionalne obrambe, na kateri so bili prikazani očitno novi orožni sistemi. Kot namestnik direktorja je bil prisoten pri preizkusih medcelinskih balističnih izstrelkov Hwasong-14 4. in 28. julija 2017, Kim Jong Unovem pregledu novega tipa podmornice za katerega je DLRK navedla, da je namenjen strateškemu namenu izstrelitve podmorniških balističnih raket, ki bi lahko nosile jedrske bojne glave, 22. julija 2019, ter izstrelitvi balističnih izstrelkov 25. in 30. julija ter 2. avgusta 2019.“
                                 
                              
                  
                        (2)
                     
                     
                        v Prilogi XVI se pod naslovom „Seznam oseb, subjektov ali organov iz člena 34(1) in (3)“, podnaslov „(a) Fizične osebe“, dodajo naslednji vnosi:
                        
                                     
                                 
                                 
                                    Ime
                                 
                                 
                                    Podatki za ugotavljanje istovetnosti
                                 
                                 
                                    Datum uvrstitve na seznam
                                 
                                 
                                    Utemeljitev
                                 
                              
                                    „25.
                                 
                                 
                                    PAK Hwa Song
                                    tudi PAK Hwa-Song
                                 
                                 
                                    soustanovitelj podjetja CONGO ACONDE
                                    Kraj rojstva: DLRK
                                    Št. potnega lista: 654331357
                                    Državljanstvo: DLRK
                                    Spol: moški
                                    Naslov: Demokratična republika Kongo (DRK)
                                 
                                 
                                    21.4.2022
                                 
                                 
                                    Pak Hwa Song se izogiba sankcijam in je odgovoren za finančno podporo jedrskim in balističnim programom DRLK. Je soustanovitelj podjetja CONGO ACONDE, ki je navidezna družba za PAEKHO TRADING CORPORATION. PAEKHO sodeluje pri izvozu kipov v več podsaharskih držav, s čimer krši sankcije ZN. Pak je kršil resolucije VS ZN tudi s tem, da je v Lumbubašiju odprl bančni račun v podružnici banke s sedežem v Kamerunu. Pak sodeluje s Hwang Kil Sujem. Zagotavlja finančne storitve, ki podpirajo režim DLRK in njegove jedrske programe.
                                 
                              
                                    26.
                                 
                                 
                                    HWANG Kil Su
                                    tudi HWANG Kil-Su
                                 
                                 
                                    soustanovitelj podjetja CONGO ACONDE
                                    Kraj rojstva: DLRK
                                    Št. potnega lista: 654331363
                                    Državljanstvo: DLRK
                                    Spol: moški
                                    Naslov: Demokratična republika Kongo (DRK)
                                 
                                 
                                    21.4.2022
                                 
                                 
                                    Hwang Kil Su se izogiba sankcijam in je odgovoren za finančno podporo jedrskim in balističnim programom DLRK. Je soustanovitelj podjetja CONGO ACONDE, ki je navidezna družba za PAEKHO TRADING CORPORATION. PAEKHO sodeluje pri izvozu kipov v več podsaharskih držav, s čimer krši resolucije VS ZN. Hwang je kršil resolucije VS ZN tudi s tem, da je v Lumbubašiju odprl bančni račun v podružnici banke s sedežem v Kamerunu. Hwang sodeluje s Pak Hwa Songom. Zagotavlja finančne storitve, ki podpirajo režim DLRK in njegove jedrske programe.
                                 
                              
                                    27.
                                 
                                 
                                    IM Song Sun
                                    tudi IM Song-Sun
                                 
                                 
                                    Državljanstvo: DLRK
                                    Spol: moški
                                 
                                 
                                    21.4.2022
                                 
                                 
                                    Im Song Sun se kot predstavnik podjetja Corman Construction Company (Tong Bang), navidezne družbe skupine Mansudae Overseas Project (MOP) Group, ki je uvrščena na seznam ZN, izogiba sankcijam, s čimer krši določbe RVSZN 1718 (2006), 1874 (2009), 2087 (2013), 2094 (2013), 2270 (2016), 2321 (2016), 2356 (2017), 2371 (2017), 2375 (2017) ali 2397 (2017). Vodi gradbene projekte tega podjetja v Senegalu in prejema plačila za pogodbe podjetij MOP in Corman Construction ter je zato odgovoren za finančne dejavnosti, ki podpirajo jedrske in balistične programe DLRK.
                                 
                              
                                    28.
                                 
                                 
                                    CHOE Song Chol
                                    tudi CHOE Song-Chol
                                 
                                 
                                    Državljanstvo: DLRK
                                    Spol: moški
                                 
                                 
                                    21.4.2022
                                 
                                 
                                    Choe Song Chol se kot predstavnik podjetja Corman Construction Company (Tong Bang), navidezne družbe skupine Mansudae Overseas Project (MOP) Group, ki je uvrščena na seznam ZN, izogiba sankcijam, s čimer krši določbe RVSZN 1718 (2006), 1874 (2009), 2087 (2013), 2094 (2013), 2270 (2016), 2321 (2016), 2356 (2017), 2371 (2017), 2375 (2017) ali 2397 (2017). Vodi gradbene projekte tega podjetja v Senegalu in prejema plačila za pogodbe podjetij MOP in Corman Construction ter je zato odgovoren za finančne dejavnosti, ki podpirajo jedrske in balistične programe DLRK.“
                                 
                              
                  
                        (3)
                     
                     
                        v Prilogi XVI se pod naslovom „Seznam oseb, subjektov ali organov iz člena 34(1) in (3)“, podnaslov „(b) Pravne osebe, subjekti in organi“, dodajo naslednji vnosi:
                        
                                     
                                 
                                 
                                    Ime (in morebitni vzdevki)
                                 
                                 
                                    Podatki za ugotavljanje istovetnosti
                                 
                                 
                                    Datum uvrstitve na seznam
                                 
                                 
                                    Utemeljitev
                                 
                              
                                    „5.
                                 
                                 
                                    Eritech Computer Assembly & Communication Technology PLC
                                 
                                 
                                    Naslov: Denden Street N028, Asmara, 257, Eritreja
                                 
                                 
                                    21.4.2022
                                 
                                 
                                    Podjetje Eritech Computer Assembly & Communication technology PLC je pod nadzorom ali vodstvom eritrejskih obrambnih sil in ima sedež v kompleksu centra za vojaško tehnologijo Asha Golgol, v katerem se izdeluje, prilagaja ali popravlja civilna, vojaška in paravojaška oprema. Izogiba se sankcijam in je odgovorno za podporo jedrskim in balističnim programom DLRK, saj je bilo opredeljeno kot predvideni prejemnik pošiljke vojaške komunikacijske opreme s poreklom iz DLRK v juliju 2016. Večino zadevne opreme je poslal Glocom, ki je podjetje v DLRK, specializirano za dobavo vojaške opreme za prenos in povezano z obveščevalnimi službami DLRK ter ki krši zlasti RVSZN 2270 (2016).
                                 
                              
                                    6.
                                 
                                 
                                    Korea General Corporation for External Construction (tudi: KOGEN, GENCO)
                                 
                                 
                                    Naslov: Okrožje Taedonggang, Pjongjang, Demokratična ljudska republika Koreja
                                 
                                 
                                    21.4.2022
                                 
                                 
                                    Glede na predstavitev na uradnem spletnem portalu DLRK Naenara podjetje Korea General Corporation for External Construction (KOGEN) kot profesionalno gradbeno podjetje v tujini napotuje kvalificirane delavce v Združene arabske emirate, Kuvajt, Katar, Jemen, Rusijo, Libijo in Mongolijo ter tam izvaja projekte. Ima tudi lokalne podružnice, na primer v Zambiji. Podjetje KOGEN se tako izogiba sankcijam in je odgovorno za finančno podporo jedrskim in balističnim programom DLRK, saj v celoti ali delno prenaša plače delavcev, napotenih v tujino, režimu, kar je praksa, ki jo RVSZN 2397 (2017) prepoveduje.
                                 
                              
                                    7.
                                 
                                 
                                    Chilsong Trading Corporation
                                 
                                 
                                    Naslov: Pjongjang, Demokratična ljudska republika Koreja
                                 
                                 
                                    21.4.2022
                                 
                                 
                                    Podjetje Chilsong Trading Corporation se izogiba sankcijam in krši RVSZN 2270 ter je odgovorno za podporo jedrskim in balističnim programom DLRK, zlasti ker jo predstavlja državljan DLRK CHOE Jin-Myong, ki trži vojaško komunikacijsko opremo in naj bi se pogajal z družbo DAERYONGGANG TRADING CORPORATION, ki je subjekt, za katerega je Varnostni svet Združenih narodov uvedel sankcije 16. julij 2009.
                                 
                              
                                    8.
                                 
                                 
                                    Korea Paekho Trading Corporation
                                    (tudi: Joson Paekho Muyok Hoesa)
                                 
                                 
                                    Naslov: Chongryu 3-dong, okrožje Taedonggang, Pjongjang, Demokratična ljudska republika Koreja
                                 
                                 
                                    21.4.2022
                                 
                                 
                                    Paekho Trading Corporation je umetniško podjetje, ki se ukvarja z gradnjo kipov v tujini in izvaža umetniške kipe, ki jih proizvaja Paekho Art Studio, ter omogoča nedovoljeno delo in dostop do mednarodnih finančnih sistemov. Posebej je usmerjeno v razvojna nepovratna sredstva in posojila ter tuje neposredne naložbe, namenjene občinskim projektom. Tako se izogiba sankcijam in je odgovorno za finančno podporo jedrskim in balističnim programom DLRK.“